سیمین جمالی

سیمین جمالی (یا سیمی جمالی؛ 19 اگست 1961ء - 27 مئی 2023ء) ، جنہیں ان کے عزم اور خدمت انسانیت کے جذبے کی بدولت آئرن لیڈی اور بلٹ لیڈی بھی کہا جاتا ہے۔ ایک پاکستانی میڈیکل ڈاکٹر اور جناح پوسٹ گریجویٹ میڈیکل سینٹر کی سابق ایگزیکٹو ڈائریکٹر ہیں۔  وہ 2019ء میں تمغہ امتیاز اور ویمن اچیومنٹ ایوارڈز کی وصول کنندہ ہیں۔    ڈاکٹر جمالی اپنی محنت، نظم و ضبط اور لگن کے لیے مشہور رہی ہیں۔

ابتدائی زندگی
جمالی ، غلام اللہ دین محمد میمن کے ہاں لاہور میں پیدا ہوئیں۔ ان کی عمر چھ سال تھی جب ان کے والد کراچی منتقل ہو گئے۔ انہوں نے 1986ء میں نواب شاہ میڈیکل کالج سے گریجویشن کیا۔ انہوں نے نواب شاہ میں میڈیکل کی تعلیم مکمل کرنے کے بعد سول ہسپتال کراچی میں اولین ہاؤس جاب کے طور پر ملازمت کی۔

کیریئر
سیمین جمالی نے 1988ء میں جے پی ایم سی میں شمولیت اختیار کی۔ 1993ء میں، انہوں نے تھائی لینڈ میں پرائمری ہیلتھ کیئر مینجمنٹ میں اپنی ماسٹر ڈگری مکمل کی۔ انہوں نے 1995ء میں جے پی ایم سی کے ایمرجنسی ڈیپارٹمنٹ کا چارج سنبھالا۔ انہوں نے امریکہ میں ایمرجنسی کیئر میں پوسٹ ڈاکٹریٹ فیلوشپ کی۔ انہیں جانز ہاپکنز سکول آف پبلک ہیلتھ میں پبلک ہیلتھ پالیسی اور چوٹ کی روک تھام میں پوسٹ ڈاکٹریٹ فیلوشپ کے لیے اسکالرشپ سے نوازا گیا۔ ڈاکٹر جمالی 2010ء میں ہسپتال کے جوائنٹ ایگزیکٹو ڈائریکٹر اور پھر 2016ء میں چھ سال بعد ایگزیکٹو ڈائریکٹر بنی۔
ڈاکٹر سیمین جمالی 33 سالہ سروس کے بعد 19 اگست 2021ء کو سبکدوش ہو گئیں۔

اعزاز
ڈاکٹر سمین جمالی کو اکتوبر 2022ء میں اعزازی لیفٹیننٹ کرنل کا بھی درجہ دیا گیا تھا۔ پاک فوج نے ان کی زندگی بھر کی خدمات کے اعتراف میں انہیں اس اعزاز سے نوازا۔

ذاتی زندگی اور وفات
2020ء میں ڈاکٹر جمالی کو بڑی آنت کے کینسر کی تشخیص ہوئی جس کا کامیابی سے علاج کیا گیا۔ سیمین جمالی 27 مئی 2023ء کو کراچی میں انتقال کر گئیں۔

حوالہ جات 

1961ء کی پیدائشیں
2023ء کی وفیات
طب میں خواتین
پاکستانی اطباء
تمغائے امتیاز وصول کنندگان
جان ہاپکنز بلومبرگ اسکول آف پبلک ہیلتھ کے فضلا
پاکستان میں سرطان سے اموات